
REPUBLIKA E SHQIPËRISË
BASHKIA MALËSI E MADHE
NJËSIA E BURIMEVE NJERËZORE

Nr. _____  prot                                                           	               Koplik , më_____.______.2021
                              


SHPALLJE PËR NËPUNËS CIVIL,
LËVIZJE PARALELE DHE PRANIM NË SHËRBIMIN CIVIL


Lloji i diplomës “Shkenca Ekonomike ose Shkenca Sociale” niveli minimal i diplomës “Bachelor”ose Master Shkencor/Profesional” 

Në zbatim të nenit 22 dhe të nenit 25, të Ligjit Nr. 152/2013, “Për nëpunësin civil”, i ndryshuar, si dhe të Kreut II, III, IV dhe VII, të Vendimit Nr. 243, datë 18/03/2015, Institucioni  Bashkia Malësi e Madhe  shpall procedurat e lëvizjes paralele dhe pranimit në shërbimin civil për 6 pozicione: 


A. 1 Specialist i Ndihmës Ekonomike – Bashkia Malësi e Madhe Qendër, Kategoria e pagës III-b
B. 1 Specialist Ndihme Ekonomike - Njësia Administrative Kastrat, Kategoria e pagës III-b
C. 2 Specialist Ndihme Ekonomike - Njësia Administrative Gruemirë, Kategoria e pagës III-b
D. 1 Specialist Ndihme Ekonomike - Njësia Administrative Kelmend, Kategoria e pagës III-b
E. 1 Specialist Ndihme Ekonomike - Njësia Administrative Shkrel, Kategoria e pagës III-b



	Pozicionet më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!
Vetëm në rast se në përfundim të procedurës së lëvizjes paralele, rezulton se këto pozicione janë ende vakante, ato janë të vlefshme për konkurimin nëpërmjet procedurës se pranimit në shërbimin civil.



Për të dy Procedurat (lëvizje paralele dhe pranim në shërbimin civil) 
aplikohet në të njëjtën kohë!

	Afati për dorëzimin e Dokumenteve: 11.03.2021



	
	
Përshkrimi përgjithësues i punës për pozicionin si më sipër është:



1. Përgatit projekt-vendime “për ndihmën dhe përkrahjen sociale”, të cilat i paraqiten
për miratim Këshillit Bashkiak dhe ndjek të gjithë relacionet që miratohen prej tij
në lidhje me ndihmën dhe shërbimin social;
2. Përgjigjet për përdorimin e fondeve të kushtëzuara të buxhetit të shtetit dhe
zbatimin e standardeve kombëtare të shërbimeve shoqërore,
3. Brenda dy ditëve nga vendimmarrja bën zbardhjen e vendimit të Këshillit të
Bashkisë dhe ia paraqet sekretarit të Këshillit, për ta nisur tek Prefekti i Qarkut për
konfirmim;
4. Përgatit dosjet e familjeve që do trajtohen me ndihmë ekonomike dhe personat me
aftësi të kufizuar, të cilët do trajtohen me pagesë paaftësie:
5. Bashke me specialistin e sherbimit komunitar organizon vizita në familjet që janë
në skemën e ndihmës ekonomike, për të verifikuar gjendjen reale të tyre dhe
ndryshimet që mund të kenë ndodhur;
6. Përgatit listat e personave që duhet t’i dërgohen institucionit për verifikimin e të
ardhurave personale apo familjare, për t’u përfshirë në skemën e ndihmës
ekonomike dhe përkrahjes sociale;
7. Të verifikojë gjendjen social-ekonomike të familjeve në nevojë, të cilat janë
parashikuar të futen për herë të parë në skemë, si dhe dy herë në vit të gjitha
familjet që përfitojnë ndihmë ekonomike, përpilon listat emërore të anëtarëve
madhore (nga mosha 18 vjeç e lart) të familjeve që kanë paraqitur kërkesën për të
përfituar ndihmë ekonomike;
8. U ofron qytetarëve konsulencë për legjislacionin dhe procedurat që duhet të ndjekin
në zgjidhjen e problemeve të tyre, gjithashtu të sqarojë pretenduesit për ligjin, të
drejtat dhe detyrimet që duhet të lotësojnë për t’u përfshirë në skemën e ndihmës
ekonomike;
9. Të mirëpresë kërkesat e qytetarëve të cilët pretendojnë ndihmë ekonomike;
10. Përgatit shkresat dhe kërkon informacionet e nevojshme për gjendjen e familjeve apo anëtarëve të saj në institucionet përkatëse si: Zyrën e Punës, Zyrën e Tatim-Taksave, Zyrën e Sigurimeve Shoqërore, Zyrën e Regjistrimit të Automjeteve, drejtoritë pranë bashkisë dhe përgatit dosjet e trajtimit për çdo familje;
11. Përgatit materialin me shkrim (relacionin e projektvendimin ) për familjet apo
individë që do përfshihen në skemën e ndihmës ekonomike dhe e dërgon për
miratim në Këshillin Bashkiak;
12.Të identifikojë individët që duhen trajtuar me pagesë paaftësie dhe përkujdesje
shoqërore; të verifikojë gjendjen ekonomike dhe sociale, si dhe t’i propozojë stafit
të drejtorisë individët që plotësojnë kushtet ligjore për të përfituar shërbimin social;
13. Vlerëson nevojat e individëve që kërkojnë të marrin shërbime shoqërore në
përputhje me prioritetet e Bashkisë dhe ndihmon aplikantët në përgatitjen e
dokumentacionit për personat që aplikojnë në përputhje me legjislacionin në fuqi;
14. Specialisti grumbullon informacione dhe harton statistika mbi nevoja që ka
drejtoria për shtimin e financimit, në varësi të kërkesave ligjore që paraqiten nga
aplikantët në skemën e përkrahjes sociale brenda territorit të Bashkisë;
15. Përgatit dhe pasuron herë pas here me dokumentacionin ligjor dosjet e personave
që trajtohen në skemën e përkrahjes sociale;
16. Përgatit shkresat dhe kërkon informacione të nevojshme nga institucionet përkatëse
ligjore për gjendjen shëndetësore të kontigjentëve që trajtohen me përkrahje
sociale;
17. Harton politikat për kujdesin social, mbledh dhe analizon informacionin mbi situatën sociale të shtresave në nevojë dhe kategorive në risk; merr pjesë si palë e tretë dhe shpreh mendimin si ekspert në fushën sociale në gjykimin e çështjeve civile mbi “Caktimin e kujdestarisë së personave që u hiqet apo kufizohet zotësia për të vepruar”, në përputhje me ligjin nr. 9062, date 08.05.2003 “Kodi i Familjes”;
18. Zbaton dhe menaxhon projekte sociale për të gjitha kategoritë në nevojë dhe bashkëpunon me të gjithë aktorët përgjegjës: organizatat jofitimprurëse dhe organizma të tjerë, për realizimin e tyre;
I-Lëvizja paralele
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.
	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
1. Të jenë nëpunës civil të konfirmuar, brenda së njëjtës kategori, (sipas përcaktimeve të nenit 19 të ligjit 152/2013 “Për nëpunësin civil”, i ndryshuar) (niveli i pagës III-b), 
1. Të mos kenë masë disiplinore në fuqi (të vërtetuar me një dokument nga institucioni);
1. Të kenë të paktën dy vlerësime pozitive. 
1. Kandidatët duhet të plotësojnë kriteret e veçanta si vijon:
1. Të zotërojnë diplomë të nivelit “Bachelor”,“Master Shkencor apo Profesional” në degën Jurdik, edhe diploma e nivelit “Bachelor” duhet të jetë në të njëjtën fushë.(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Të kenë eksperiencë pune jo më pak se 2 vite, në administratën shtetërore dhe/ose institucione të pavarura.
1. Të kenë aftësi të mira komunikuese dhe të punës në grup.
1. Të zotërojnë gjuhën angleze. Përparësi ka një gjuhë e dytë e BE-së.

	1.2
	DOKUMENTACIONI, MËNYRA DHE AFATI I DORËZIMIT.



Kandidatët duhet të dorëzojnë pranë njësisë së burimeve njerëzore të Bashkisë Malësi e Madhe ku ndodhet pozicioni për të cilin ata dëshirojnë të aplikojnë, dokumentet si më poshtë:
1. Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-Dokumente/219-udhezime-Dokumente
1. Fotokopje të noterizuar të diplomës (përfshirë edhe diplomën bachelor);
1. Fotokopje të noterizuar të librezës së punës (të gjitha faqet që vërtetojnë eksperiencën në punë);
1. Fotokopje të letërnjoftimit (ID);
1. Vërtetim të gjëndjes shëndetësore;
1. Vetëdeklarim të gjëndjes gjyqësore; 
1. Vlerësimin e fundit nga eprori direkt;
1. Vërtetim nga Institucioni qe nuk ka masë displinore në fuqi.
1. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.
Dokumentet duhet të dorëzohen me postë apo drejtpërsëdrejti në institucion, brenda datës 11.03.2021.

	1.3
	REZULTATET PËR FAZËN E VERIFIKIMIT PARAPRAK



Në datën 15.03.2021, Njësia e Menaxhimit të Burimeve Njerëzore të Institucionit Bashkia Malësi e Madhe do të shpallë në portalin “Shërbimi Kombëtar i Punësimit” listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të Bashkisë Malësi e Madhe për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.
	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.



Kandidatët do të vlerësohen në lidhje me:
1. Njohuritë mbi Ligjin Nr. 139/2015 “PËR VETËQEVERISJEN VENDORE”
1. Njohuritë mbi Ligjin Nr. 152/2013,“Për nëpunësin civil”, i ndryshuar, dhe aktet nënligjore dalë në zbatim të tij.
1. Njohuritë mbi Ligjin Nr. 9131, datë 08.09.2003,“Për rregullat e etikës në administratën publike”.
1. Njohuritë mbi Ligjin nr. 57/2019 “Për asistencen sociale në Republiken e Shqipërisë”.
1.  Ligji nr. 9887, datë 10.03.2008 “Për mbrojtjen e të dhënave personale”, i ndryshuar.
1. Ligji nr. 119/2014 “Për të drejtën e informimit”.


	1.5
	MËNYRA E VLERËSIMIT TË KANDIDATËVE



Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë. 
Kandidatët gjatë intervistës së strukturuar me gojë do të vlerësohen në lidhje me:
1. Njohuritë, aftësitë, kompetencën në lidhje me përshkrimin e pozicionit të punës;
1. Eksperiencën e tyre të mëparshme;
1. Motivimin, aspiratat dhe pritshmëritë e tyre për karrierën.
Totali i pikëve në përfundim të intervistës së strukturuar me gojë është 60 pikë. 



	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Bashkia Malësi e Madhe do të shpallë fituesin në portalin “Shërbimi Kombëtar i Punësimit”, në faqen e internetit të Bashkisë Malësi e Madhe (nëse do të jetë e mundur teknikisht) dhe stendat e informimit të publikut. Të gjithë kandidatët pjesëmarrës në këtë procedurë do të njoftohen individualisht në mënyrë elektronike, për rezultatet (nëpërmjet adresës së e-mail).

2- Pranimi në shërbimin civil
	Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive. Këtë informacion do ta merrni në portalin “Shërbimi Kombëtar i Punësimit”,në faqen e internetit të Bashkisë Malësi e Madhe (nëse do të jetë e mundur teknikisht)  dhe stendat e informimit të publikut duke filluar nga data 22 Mars 2021.




Për këtë procedurë kanë të drejtë të aplikojnë të gjithë kandidatët që plotësojnë kërkesat e përgjithshme në përputhje me nenin 21, të Ligjit Nr. 152/2013, “Për nepunesit civil”, i ndryshuar. 

	2.1
	KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA



Kushtet që duhet të plotësojë kandidati në procedurën e pranimit në shërbimin civil janë: 
1. Të jetë shtetas shqiptar;
1. Të ketë zotësi të plotë për të vepruar;
1. Të zotërojë gjuhën shqipe, të shkruar dhe të folur;
1. Të jetë në kushte shëndetësore që e lejojnë të kryejë detyrën përkatëse;
1. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
1. Ndaj tij të mos jetë marrë masa disiplinore e largimit nga shërbimi civil, që nuk është shuar sipas  Ligjit Nr. 152/2013, “Për nëpunësin civil”, i ndryshuar.


Kandidatët duhet të plotësojnë kriteret e veçanta si vijon: 
Të zotërojnë diplomë të nivelit “Bachelor”ose “Master Shkencor” apo “Profesional” në Shenca Ekonomike ose Sociale, edhe diploma e nivelit “Bachelor” duhet të jetë në të njëjtën fushë.(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Të kenë aftësi të mira komunikuese dhe të punës në grup.
1. Të zotërojnë gjuhën angleze. 
	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë Dokumentet si më poshtë: 
1. Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-Dokumente/219-udhezime-Dokumente
1. Fotokopje të diplomës (përfshirë edhe diplomën bachelor);
1. Fotokopje të librezës së punës (të gjitha faqet që vërtetojnë eksperiencën në punë);
1. Fotokopje të letërnjoftimit (ID);
1. Vërtetim të gjëndjes shëndetësore;
1. Vetëdeklarim të gjëndjes gjyqësore;
1. Vlerësimin e fundit nga eprori direkt;
1. Vërtetim nga Institucioni që nuk ka masë displinore në fuqi;
1. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

Dokumentet duhet të dorëzohen me postë apo drejtpërsëdrejti në institucion, brenda datës 11.03.2021,  në Institucionin Bashkia Malësi e Madhe.
 
	Të gjithë kandidatët që aplikojnë për procedurën e pranimit në shërbimin civil , do të informohen për fazat e mëtejshme të kësaj proçedure: 
1. për datën e daljes së rezultateve të verifikimit paraprak, 
1. datën, vendin dhe orën ku do të zhvillohet konkurimi;
1. mënyrën e vlerësimit të kandidatëve. 



	2.3
	REZULTATET PËR FAZËN E VERIFIKIMIT PARAPRAK



Në datën 29.03.2021, njësia e menaxhimit të burimeve njerëzore të Institucionit  Bashkia Malësi e Madhe, ku ndodhet pozicioni për të cilin ju dëshironi të aplikoni do të shpallë në portalin “Shërbimi Kombëtar i Punësimit” listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. 

	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA



Kandidatët do të vlerësohen në lidhje me:
a) Njohuritë mbi Ligjin Nr. 139/2015 “Për vetëqeverisjen vendore”
b) Njohuritë mbi Ligjin Nr. 152/2013,“Për nëpunësin civil”, i ndryshuar, dhe aktet nënligjore dalë në zbatim të tij.
c) Njohuritë mbi Ligjin Nr. 9131, datë 08.09.2003,“Për rregullat e etikës në administratën publike”.
d) Njohuritë mbi Ligjin nr.7850,  datë  29.7.1994 “Për Kodin Civil Të Republikës Së Shqipërisë” , i ndryshuar
e) Njohuritë mbi Ligjin nr. 8116,  datë  29.3.1996 “Kodi I Procedurës Civile i Republikës Së Shqipërisë”, i ndryshuar.
f)  Njohuritë mbi Ligjin nr. 57/2019 “Për asistencen sociale në Republiken e Shqipërisë”.
g) Ligji nr. 9887, datë 10.03.2008 “Për mbrojtjen e të dhënave personale”, i ndryshuar.
h) Ligji nr. 119/2014 “Për të drejtën e informimit”.

	2.5
	MËNYRA E VLERËSIMIT TË KANDIDATËVE 



Kandidatët do të vlerësohen në lidhje me: 
1. Vlerësimin me shkrim, deri në 60 pikë; 
1. Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë; 
1. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë; 

	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Institucioni  Bashkia Malësi e Madhe  do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.

